ପୋଲିସର ସୂଚନାନୁସାରେ, ପଥର ଭାଙ୍ଗିବା ପାଇଁ ବିସ୍ଫୋରକ ସାମଗ୍ରୀ (ଜେଲାଟିନ୍ ବାଡି) ଏକ ଟ୍ରକରେ ନିଆଯାଉଥିଲା ଶିବାମୋଗାର ଅବାଲଗେରେ ଗ୍ରାମ ନିକଟରେ ଏହି ବିସ୍ଫୋରଣ ଘଟିଥିଲା । ଏହି ବିସ୍ଫୋରଣ ଏତେ ଶକ୍ତିଶାଳୀ ଥିଲା ଯେ ଏହାର ଶବ୍ଦ ଶିବାମୋଗାର ନିକଟତମ ଜିଲ୍ଲା ଚିକମାଗାଲୁର ପର୍ଯ୍ୟନ୍ତ ଶୁଣାଯାଇଥିଲା ଏବଂ ଆଖପାଖ ଅଞ୍ଚଳରେ ଭୂକମ୍ପ ଭଳି ଝଟକା ଅନୁଭୂତ ହୋଇଥିଲା ।
କିଛି ଲୋକଙ୍କ କହିବା ଅନୁସାରେ ଗୋଟିଏ ପରେ ଗୋଟିଏ ୫୦ଟି ଡାଇନାମାଇଟ୍ ବିସ୍ଫୋରଣ ଘଟିଛି । ଏହି ବିସ୍ଫୋରଣ ଯୋଗୁଁ ଆଖପାଖ ଘରର ଗ୍ଲାସ ଭାଙ୍ଗି ଯାଇଥିଲା। ଲୋକମାନେ ଭୂକମ୍ପ ଭୟରେ ଘରୁ ବାହାରକୁ ପଳି ଆସିଥିଲେ। ବିସ୍ଫୋରକ ଗନ୍ଧ ଓ ଝଟକା ମଧ୍ୟ ୮-୧୦ କିଲୋମିଟର ପର୍ଯ୍ୟନ୍ତ ଅନୁଭୂତ ହୋଇଥିଲା । ଶିବାମୋଗା ହେଉଛି କର୍ଣ୍ଣାଟକର ମୁଖ୍ୟମନ୍ତ୍ରୀ ବି.ଏସ୍ ୟେଦୁରୁପ୍ପାଙ୍କ ଗୃହ ଜିଲ୍ଲା ।
